laion/Wikipedia-Exotic huggingface dataset:
ბეთ ჰარტი

ბეთ ჰარტი (დ. 24 იანვარი, 1972, ლოს-ანჯელესი, კალიფორნია, აშშ) — ამერიკელი მომღერალი და სიმღერების ავტორი. ბეთ ჰარტი ლოს-ანჯელესთან ახლოს პასადენაში დაიბადა. მის ოჯახის ყველა წევრი მუსიკოსი იყო, რამაც დიდი გავლენა მოახდინა იმ ფაქტზე, რომ მომღერალმა ფორტეპიანოზე დაკვრა 4 წლიდან დაიწყო. როგორც თავად ამბობს, მისი პირველი შეხება ფორტეპიანოსთან მაშინ მოხდა, როდესაც ტელევიზიით ბეთჰოვენის მთავარის სონატა მოისმინა და მისი დაკვრა სცადა. ბეთი 11 წლის იყო, როდესაც მამა ნარკოტიკების შენახვისთვის დააკავეს, რასაც მშობლების განქორწინება მოჰყვა. ოჯახის დანგრევამ დიდი გავლენა იქონია მომღერალზე და მის დაზე, რომლებიც ნარკოტიკებზე დამოკიდებულები გახდნენ. მისი უფროსი და გადაჭარბებული დოზით გარდაიცვალა, რასაც ბეთი და დედა ძალიან განიცდიდნენ. აღნიშნულს ის სიმღერაში „Sister Heroine“ აღწერს. როგორც მომღერალი აცხადებს, რომ არა მუსიკის გაკვეთილები სკოლაში, ის ახლა ციხეში ან სხვა არასასიამოვნო ადგილას იქნებოდა. მან სწავლა ლოს-ანჯელესის ხელოვნების სკოლაში გააგრძელა, სადაც სიმღერას და ვიოლინოზე დაკვრას სწავლობდა. ლოს-ანჯელესი საუკეთესო ადგილი იყო ნიჭის წარმოსაჩენად, რაც მან გამოიყენა. 20 წლის ასაკიდან ის უკრავდა ღამის კლუბებში, სადაც მან თავისი ბენდის წევრები გაიცნო და უკვე 1993 წელს პირველი ალბომი ჩაწერა სახელწოდებით Beth Hart and the Ocean of Souls, თუმცა გარკვეული მიზეზების გამო გაყიდვაში ვერ გავიდა, სწორედ ამიტომ მომღერლის სადებიუტო ალბომად შეიძლება ჩაითვალოს 1996 წელს გამოშვებული ალბომი Immortal. დღეისათვის მას შვიდი ალბომი აქვს გამოშვებული. მომღერალი მსოფლიოს დიდმა ნაწილმა მისი 1999 წლის სინგლის „LA Song (Out of This Town)“ შემდეგ გაიცნო, რომელიც ამერიკულ ტელესერიალ „ბევერლი ჰილზი, 90210-ის“ წყალობით გახდა ცნობილი. მომღერალი დაქორწინებულია სკოტ გუეცკოვზე, რომლის დახმარებითაც ნარკომანია დაამარცხა. მთავარი სტატია: ბეთ ჰარტის დისკოგრაფია. Beth Hart and the Ocean of Souls (1993) Immortal (1996) Screamin' for My Supper (1999) Leave the Light On (2003) 37 Days (2007) My California (2010) Bang Bang Boom Boom (2012) Seesaw, ჯო ბონამასასთან ერთად (2013) Live in Amsterdam, ჯო ბონამასასთან ერთად (2014) Better Than Home (2015) Fire on the Floor (2016) Black Coffee (2018) War in My Mind (2019) A Tribute to Led Zeppelin (2022) You Still Got Me (2024) ოფიციალური საიტი
ალექსანდრე აფანასიევი

ალექსანდრე ნიკოლოზის ძე აფანასიევი (რუს. Александр Николаевич Афанасьев; დ. 23 ივლისი [ ძვ. სტ. 11 ივლისი], 1826, ბოგუჩარი, ვორონეჟის გუბერნია — გ. 5 ოქტომბერი [ ძვ. სტ. 23 სექტემბერი], 1871, მოსკოვი) — რუსი ისტორიკოსი, ლიტერატურათმცოდნე, ფოლკლორისტი. ჟურნალ „ბიბლიოგრაფიჩესკიე ზაპისკის“ გამომცემელი (1859–1860). მისი ნაშრომებიდან აღსანიშნავია: „1769-1774 წლების რუსული სატირული ჟურნალები“ (1859), კრებული „რუსული ხალხური ლეგენდები“ (1859), სტატიები ნ. ნოვიკოვის, დ. ფონვიზინის, ა. კანტემირისა და სხვების შესახებ. „სლავების პოეტური შეხედულებანი ბუნებაზე“ (ტ. 1-3, 1866-1869), რომელიც მითოლოგიის სკოლის პრინციპებზეა აგებული. განსაკუთრებით მნიშვნელოვანი კრებულია „რუსული ხალხური ზღაპრები“ (ნაკვ. 1-8, 1855-1864), სადაც ექვსასამდე ტექსტია თავმოყრილი. ქართული საბჭოთა ენციკლოპედია, ტ. 2, თბ., 1977. — გვ. 12.
გელაზი

გელაზი — მთლიანი ქვისგან გამოთლილი 1,5-2 მეტრი დიამეტრის ქვის ბორბალი, რომელიც გამოიყენებოდა ზეთსახდელებში. ძირითადად გვხვდება თრიალეთსა და ჯავახეთში. გელაზი სელის ზეთის დაწნეხვის მეორე საფეხურთანაა დაკავშირებული. იგი მთლიანი ქვისაგან გამოთლილი ბორბალია, რომელსაც წისქვილის ქვის მსგავსად შუაში გამჭოლი ნაჩვრეტი აქვს ამოჭრილი, ხოლო წისქვილის ქვისაგან განსხვავებით შუაში ნაჩვრეტის ირგვლივ ოთხკუთხედი ღარია დატანებული. ნაჩვრეტში გაყრილია უღლის ერთი ბოლო, ხოლო მეორეში სახედარი პირუტყვი. გამწევი ძალა ატრიალებს ფიქალი ქვებისაგან აგებულ კალოზე ვერტიკალურად მდგარ გელაზს, რის შედეგადაც იწნეხება მოხალული მარცველული. გელაზი თავისი დანიშნულებით არასოდეს არ გამოიყენებოდა მარცვლეულის დასაფქვავად წისქვილში, როგორც ამას ზოგიერთი მეცნიერი მიიჩნევდა. ყველგან იქ სადაც ვხვდებით გელაზის ქვებს, ნიშნავს რომ იმ ადგილას ადრე მოყავდაათ სელი და განვითარებული იყო სელის ზეთის გამოხდა. „გ. ჩიტაია, გელაზი“, // ჟურ. ძეგლის მეგობარი, №. 20 თბილისი: საბჭოთა საქართველო, 1970 წელი. — გვ. 19-25
სომხური არქიტექტურის შესწავლის ფონდი

სომხური არქიტექტურის შესწავლის ფონდი დაარსდა აახენში (გერმანია) 1982 წელს, როგორც არაკომერციული საზოგადოებრივი ორგანიზაცია, პროფესორ-დოქტორ არმენ ჰახნაზარიანის მხრიდან. ამერიკის შეერთებული შტატების ფილიალი დაარსდა კალიფორნიაში 1996 წელს. სომხეთის ფილიალი დაარსდა 1998 წელს და დარეგისტრირდა, როგორც საზოგადოებრივი ორგანიზაცია (2010 წლიდან დარეგისტრირდა, როგორც ფონდი). „სომხური არქიტექტურის შესწავლის ფონდი“ იკვლევს და ასაბუთებს ისტორიულ სომხეთში არსებულ სომხურ ხუროთმოძღვრულ ძეგლებს. ამ კვლევების შედეგად 2023 წლის მდგომარეობით მას გააჩნია 650 000 მეტი გაციფრებული სურათებით, მოკლემეტრაჟიანი ფილმები, ნახაზებით და სხვა დოკუმენტებით მდიდარი არქივი. ოორგანიზაცია ახორციელებს სომხეთისა და არცახის ტერიტორიაზე არსებული კულტურული მემკვიდრეობის შეკეთებას და შენახვას. სამველ კარაპეტიანის ხელმძღვანელობით არსებული ფონდის სომხეთის ფილიალი ახორციელებს კვლევით მოღვაწეობას, რის შედეგადაც გამოცემულ იქნა წიგნები, ბუკლეტები, ჟურნალი „ვარძქ“. ფონდი აგრეთვე ახორციელებს დოკუმენტური ფილმების შექმნას. ოფიციალური გვერდი “სომხური არქიტექტურის შესწავლის ფონდის” მონაცემთა ბაზა დაარქივებული 2015-09-23 საიტზე Wayback Machine. ფილმები გვერდი Facebook-ში
დარიო შიმიჩი

დარიო შიმიჩი (ხორ. Dario Šimić დ. 12 ნოემბერი, 1975, ზაგრები) — ხორვატი ვეტერანი ფეხბურთელი, ხორვატიის ეროვნული ნაკრების შემადგენლობაში ითამაშა ექვს დიდ სანაკრებო ტურნირზე და ასჯერ იასპარეზა ნაკრების რიგებში. არის მსოფლიო ჩემპიონატის ბრინჯაოს პრიზიორი (1998). Official website დაარქივებული 2007-04-10 საიტზე Wayback Machine. Dario Šimić — ფიფას ჩანაწერი[დაარქივებული]
რიზენშნაუცერი

რიზენშნაუცერი (დიდი შნაუცერი) (გერმ. Riesenschnauzer) — ძაღლის ჯიში, რომელიც გამოყვანილია გერმანიაში შუა საუკუნეებში. გერმანული შნაუცერებიდან ყველაზე ძლიერი ეს საიმედო ძაღლები მიიღეს მიტელშნაუცერების ზომების გაზრდის გზით. ოდესღაც რიზენშნაუცერი სამხრეთ გერმანიის ჩვეულებრივი მეცხვარე ძაღლი იყო თუმცა რთულ პერიოდში ამ ძაღლის პოპულარობა შემცირდა, რადგან ბევრი საკვები სჭირდებოდა. XIX საუკუნის ბოლოს რიზენშნაუცერის პოპულარობამ კვლავ მოიმატა, ამასთან მას იყენებდნენ როგორც მონადირესაც. მიუხედავად იმისა, რომ ამ ჯიშის ძაღლები ძლიერი და ამტანები არიან, მათ ხშირად აქვს მხრის და მენჯ-ბარძაყის სახსრების ართრიტი. მათ არ სჭირდებათ დიდი ფიზიკური დატვირთვა, რაც ქალაქის პირობებისთვის მისაღებს ხდის. საკუთარი ტერიტორიის დაცვისას რიზენშნაუცერს შეუძლია დაუფიქრებლად გამოიყენოს ძალა. ის კარგად ეგუება სიცივეს, ადვილად იწვრთნება და კარგი მოდარაჯეა, თუმცა ცუდად ეგუება სხვა ძაღლებს. აქვს ძლიერი წინა ფეხები, უხეში და გრძელი წვერი. ბალნის შეფერილობა შეიძლება იყოს შავი-ნაცრისფრით ან შავი. ვიკისაწყობში არის გვერდი თემაზე: რიზენშნაუცერი რიზენშნაუცერი დაარქივებული 2021-09-20 საიტზე Wayback Machine. (ინგლისური)
მიტელშნაუცერი

მიტელშნაუცერი (საშუალო შნაუცერი) (გერმ. Mittelschnauzer) — ძაღლის ჯიში, რომელიც გამოყვანილია გერმანიაში შუა საუკუნეებში. ვირთხისმჭერთა და მოდარაჯე ძაღლების ამ ჯიშს ხშირად ტერიერებს მიაკუთვნებენ. ის გაჩნდა სამხრეთ გერმანიაში და შვეიცარია - საფრანგეთის მოსაზღვრე რეგიონებში. ოდესღაც მას შნაუცერ-პინჩერს უწოდებდნენ. მიტელშნაუცერი ყურადღებიანი მოდარაჯეა, მისგან იღებენ სათავეს ცვერგშნაუცერი და რიზენშნაუცერი. დიდი მხატვრები ალბრეხტ დიურერი და რემბრანდტი უკვე ხატავდნენ მიტელშნაუცერის მსგავს ძაღლებს. შესაძლოა, ეს უძველესი ჯიში შპიცების და მოდარაჯე ძაღლების შეჯვარების შედეგია. მიუხედავად იმისა, რომ ჩვენს დროში მიტელშნაუცერი ძირითადად კომპანიონის სახით ჰყავთ, ის მაინც ინარჩუნებს მეცხვარე ძაღლის თვისებას, ადვილად იწვრთნება, შეუძლია ნანადირევის მოტანა მიწაზე და წყლიდან. კარგად ეგუება ქალაქის პირობებში ცხოვრებას და სიცივეს, სჭირდება დამატებითი ფიზიკური დატვირთვა, კარგი მოდარაჯეა, ძნელად ეგუება სხვა ძაღლებს. მიტელშნაუცერს აქვს გრძელი თავი, რომელიც ცხვირისკენ ვიწროვდება, დაკუნთული თეძოები, გრძელი წვერი და ულვაშები, უხეში ბალანი, რომელიც შეიძლება იყოს შავი ნაცრისფრით, ან შავი. ვიკისაწყობში არის გვერდი თემაზე: მიტელშნაუცერი მიტელშნაუცერი (გერმანული)
ტორო (ვალიე-დელ-კაუკა)

ტორო (ესპ. Toro) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.089 მეტრზე. 2005 წლის მონაცემებით, მოსახლეობა 15 395 ადამიანს შეადგენდა, სიმჭიდროვე 92.74 ადამიანი კმ²-ზე. ფართობი 166 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ტრუხილიო (ვალიე-დელ-კაუკა)

ტრუხილიო (ესპ. Trujillo) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.552 მეტრზე. 2005 წლის მონაცემებით, მოსახლეობა 18 142 ადამიანს შეადგენდა, სიმჭიდროვე 82.09 ადამიანი კმ²-ზე. ფართობი 221 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ტულუა

ტულუა (ესპ. Tuluá) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 787 მეტრზე. 2005 წლის მონაცემებით, მოსახლეობა 183 236 ადამიანს შეადგენდა, სიმჭიდროვე 223.73 ადამიანი კმ²-ზე. ფართობი 819 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ულოია (კოლუმბია)

ულოია (ესპ. Ulloa) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 1.416 მეტრზე. 2005 წლის მონაცემებით, მოსახლეობა 5 166 ადამიანს შეადგენდა, სიმჭიდროვე 114.8 ადამიანი კმ²-ზე. ფართობი 45 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ვერსალიესი

ვერსალიესი (ესპ. Versalles) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 2.694 მეტრზე. 2005 წლის მონაცემებით, მოსახლეობა 7 987 ადამიანს შეადგენდა, სიმჭიდროვე 22.69 ადამიანი კმ²-ზე. ფართობი 352 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ვიხესი

ვიხესი (ესპ. Vijes) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 823 მეტრზე. 2005 წლის მონაცემებით, მოსახლეობა 9 592 ადამიანს შეადგენდა, სიმჭიდროვე 78.62 ადამიანი კმ²-ზე. ფართობი 122 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
იოტოკო

იოტოკო (ესპ. Yotoco) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 609 მეტრზე. 2005 წლის მონაცემებით, მოსახლეობა 15 155 ადამიანს შეადგენდა, სიმჭიდროვე 47.21 ადამიანი კმ²-ზე. ფართობი 321 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
იუმბო

იუმბო (ესპ. Yumbo) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 855 მეტრზე. 2005 წლის მონაცემებით, მოსახლეობა 90 642 ადამიანს შეადგენდა, სიმჭიდროვე 369.97 ადამიანი კმ²-ზე. ფართობი 245 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
სარსალი

სარსალი (ესპ. Zarzal) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 721 მეტრზე. 2005 წლის მონაცემებით, მოსახლეობა 40 041 ადამიანს შეადგენდა, სიმჭიდროვე 112.79 ადამიანი კმ²-ზე. ფართობი 355 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
მუდი

მუდი (უნგრ. Mudi) — ძაღლის ჯიში, რომელიც გამოყვანილია უნგრეთში XIX საუკუნეში. ყველა უნგრულ მეცხვარე ძაღლს ერთ კლასიფიკაციას აძლევდნენ, როდესაც 1930-იან წლებში მუდი გამოყვეს პულისა და პუმისაგან. ეს უნივერსალური ჯიში, როგორც ჩანს, გეგმიური გადარჩევის შედეგი არ არის და იშვიათია თვით უნგრეთშიც კი. მას იყენებდნენ ტახზე სანადიროდ, ნახირის სამწყემსად, ფერმის სადარაჯოდ და კომპანიონად. ჯიშის ნიშნები ჩამოყალიბდა XX საუკუნის დასაწყისში, სწორედ ამ დროსვე ჩამოყალიბდა მისი სტანდარტებიც. გაუგებარია რატომ, მაგრამ, შესაძლოა, გაურკვეველი წარმომავლობის და უბრალო გარეგნობის გამო ამ ჯიშის რიცხოვნობა მცირეა და, თუ დროულად არ ჩატარდა შესაბამისი ზომები, ეს ჯიში გადაშენდება. მუდი დამჯერი და მხიარული, თუმცა, ზოგჯერ ხმაურიანი კომპანიონია, ის შესანიშნავად გრძნობს თავს როგორც ქალაში, ასევე სოფელში. კარგად ეგუება ბავშვებს, ყინვას. ვერ ეგუება სხვა ძაღლებს. აქვს გრძელი, დატალღული და მბზინავი ბალანი, რომლის შეფერილობა მრავალფეროვანია. ზურგი სწორია, მაგრამ მოკლე. ვიკისაწყობში არის გვერდი თემაზე: მუდი მუდი დაარქივებული 2014-11-12 საიტზე Wayback Machine. (ინგლისური)
მალო

მალო (ადრე ცნობილი იყო, როგორც წმინდა ბარტოლომიუს კუნძული) (ინგლ. Malo) — კუნძული ახალი ჰებრიდების არქიპელაგის შემადგენლობაში, წყნარ ოკეანეში. ეკუთვნის ვანუატუს რესპუბლიკას. ადმინისტრაციულად შედის სანმას პროვინციის შემადგენლობაში. კუნძულის მეორე სახელია — ურე-ნამარანდა (ბისლამას ენა — Ure-namaranda). კუნძული მალო მდებარეობს ახალი ჰებრიდების არქიპელაგის ჩრდილოეთ ნაწილში, წყნარ ოკეანეში, ჩრდილოეთით 3 კმ-ში მდებარე კუნძულ ესპირიტუ-სანტოსა და სამხრეთით მდებარე კუნძულ მალეკულას შორის. უახლოესი მატერიკი — ავსტრალია მდებარეობს დაახლოებით 1200 კმ-ში. კუნძულ მალოს აქვს შერეული ვულკანური და მარჯნული წარმოშობა. კუნძულის გარშემოწირულობა შეადგენს დაახლოებით 55 კმ-ს, სიგრძე — 17 კმ-ს, სიგანე — 13 კმ-ს, კუნძულის ფართობია — 180,0 კმ². კუნძულის უმაღლესი წერტილი ზღვის დონიდან — მთა მალო (326 მეტრი). კლიმატი კუნძულ მალოზე ნოტიო ტროპიკულია. ნალექების წლის საშუალო რაოდენობა შეადგენს დაახლოებით 3000 მმ-ს. კუნძულზე ხდება ხშირი ციკლონები და მიწისძვრები. კუნძულ მალოზე ნაპოვნია ყველაზე ადრეული ადამიანთა დასახლება ახალ ჰებრიდებზე: კუნძულის დასახლება დაიწყო დაახლოებით 3500 წლის წინ ლაპიტას კულტურის წარმომადგენლების მიერ. კუნძულ მალოს პირველი ევროპელი აღმომჩენი გახდა ფრანგი მოგზაური ლუი ანტუან დე ბუგენვილი, რომელიც კუნძულზე გადავიდა 1768 წელს. 1906 წლის მარტში კუნძული მალო, როგორც ახალი ჰებრიდების არქიპელაგის სხვა კუნძულები, გახდა საფრანგეთის და დიდი ბრიტანეთის ერთობლივი სამფლობელო, ანუ არქიპელაგმა მიიღო ბრიტანულ-ფრანგული კონდომინიუმის სტატუსი. 1980 წლის 30 ივნისს ახალმა ჰებრიდებმა მიიღო დამოუკიდებლობა დიდი ბრიტანეთისგან და საფრანგეთისგან, და კუნძული მალო გახდა ვანუატუს რესპუბლიკის ტერიტორია. 2009 წელს კუნძულ მალოს მოსახლეობის რაოდენობამ შეადგინა 4279 ადამიანი. ტამამბოს ენა — ავსტრონეზიული ენების ერთ-ერთი სახელია, რომელზეც ლაპარაკობს კუნძულის მოსახლეობა. კუნძულის მთავარი პროდუქციაა — პლანტაციებში მოყვანილი კოპრა და კაკაო. ვანუატუს კუნძულები (ფრანგული) ↑ [კუნძულის საიტი. (ინგლისური). დაარქივებულია ორიგინალიდან — 2010-05-15. ციტირების თარიღი: 2014-11-12. კუნძულის საიტი. (ინგლისური)] ↑ 2.0 2.1 2.2 UN SYSTEM-WIDE EARTHWATCH Web Site. ვანუატუს კუნძულები. (ინგლისური). დაარქივებულია ორიგინალიდან — 2012-08-13. ციტირების თარიღი: 2014-11-12. ↑ 3.0 3.1 [John Search. კუნძული მალო. (ინგლისური). დაარქივებულია ორიგინალიდან — 2008-03-05. ციტირების თარიღი: 2014-11-12. John Search. კუნძული მალო. (ინგლისური)] ↑ McLean, R. S. A. Preaching Christ in the New Hebrides. Provocative Pamphlets No. 26. Melbourne: Federal Literature Committee of Churches of Christ in Australia, 1957. — გვ. 18 ↑ Tufala Gavman. Reminisces from the Anglo-French Condominium of the New Hebrides / Brian J. Bresnihan, Keith Woodward, editors. — Suva, Fiji: Institute of Pacific Studies, University of the South Pacific, 2002. — გვ. 23. ↑ 2009 National Population and Housing Census (2009). დაარქივებულია ორიგინალიდან — 2012-10-17. ციტირების თარიღი: 2014-11-12. ↑ Etnologue. ვანუატუს ენები. (ინგლისური)
პედრო IV (არაგონი)

პედრო IV (ესპ. Pedro IV; დ. 5 ოქტომბერი, 1309 — გ. 5 იანვარი, 1387) — არაგონის, ვალენსიის, სარდინიის მეფე და ბარსელონის გრაფი. პედრო IV დაიბადა 1319 წლის 5 ოქტომბერს. მან მიიღო უმაღლესი ტიტული როგორც მეფე ვალენსიის (პედრო II), ასევე მეფე სარდინიისა და კორსიკის (პიეტრო I) და გრაფი სერდინისა და ბარსელონის პედრო III-ის სახელით. 1344 წელს მან ტახტიდან ჩამოაგდო მეფე ხაიმე III და შემოიერთა მაიორკის სამეფო. იგი ცდილობდა გაეძლიერებინა არაგონიის სახელმწიფო და ამითვის ყველაფერს აკეთებდა. ყველაზე მნიშვნელოვანი რაც აკავშირებს არაგონთან არის აჯანყებები და ომები სიცილიის, სარდინიის, სამხრეთ იტალიის და საბერძნეთის წინააღმდეგ. პედრო IV 1381 წელს გამოცხადდა ათენის ჰერცოგად. პედრო IV გარდაიცვალა 1387 წლის 5 იანვარს ბარსელონაში. ვიკისაწყობში არის გვერდი თემაზე: პედრო IV (არაგონი) Peter III of Catalonia-Aragon დაარქივებული 2013-02-21 საიტზე Archive.isCategory:Webarchive template archiveis links
ტორბა (პროვინცია)

ტორბა (ინგლ. Torba Province) — ვანუატუს რესპუბლიკის პროვინცია, რომელსაც უკავია ტორესის კუნძულების, ბანქსის კუნძულების ტერიტორია, რომელთა პირველი ასოებისაგანაც მიიღო პროვინციამ თავისი სახელი. მოსახლეობა — 9359 ადამიანი (2009), ფართობი — 882 კმ². პროვინციის ადმინისტრაციული ცენტრია — ქალაქი სოლა.
შეფა

შეფა (ინგლ. Shefa Province) — ვანუატუს რესპუბლიკის პროვინცია, რომელსაც უკავია ეპის, ეფატეს და შეპერდის კუნძულების ტერიტორია. პროვინციამ სახელი მიიღო შეპერდის და ეფატეს (Efate) სახელების მიხედვით. მოსახლეობა — 78 723 ადამიანი (2009), ფართობი — 1455 კმ². პროვინციის ადმინისტრაციული ცენტრია — ქალაქი პორტ-ვილა, რომელიც იმავდროულად მთელი ქვეყნის დედაქალაქია. Millennium Challenge Account Vanuatu დაარქივებული 2007-05-24 საიტზე Wayback Machine. Nautilus Dive Sites დაარქივებული 2012-10-23 საიტზე Wayback Machine. Vanuatu Tourism Office დაარქივებული 2008-11-04 საიტზე Wayback Machine. Efate Land Management Area დაარქივებული 2008-12-05 საიტზე Wayback Machine.
ტაფეა

ტაფეა (ინგლ. Tafea Province) — ვანუატუს რესპუბლიკის პროვინცია, რომელსაც უკავია ტანას, ანივას, ფუტუნას, ერომანგას, ანეიტიუმის კუნძულების ტერიტორია, რომელთა პირველი ასოებისაგან მიიღო პროვინციამ თავისი დასახელება. მოსახლეობა — 32 540 ადამიანი (2009), ფართობი 1628 კმ². პროვინციის ადმინისტრაციული ცენტრია — ქალაქი ისანგელი (კუნძულ ტანაზე). პროვინციაში ანივას და ფუტუნას კუნძულები ეკუთვნის პოლინეზიას, დანარჩენები მელანეზიას.
სანმა

სანმა (ინგლ. Sanma Province) — ვანუატუს რესპუბლიკის პროვინცია, უკავია ესპირიტუ-სანტოს კუნძულის ტერიტორია, რომელიც მდებარეობს დაახლოებით 2500 კმ-ში ჩრდილო-აღმოსავლეთით ავსტრალიიდან, ასევე კუნძული მალო, რომელთა პირველი ასოებისგან შედგება პროვინციის დასახელება (სიტყვების სანტოს და მალოს პირველი ასოებისგან). ფართობი — 4248 კმ², მოსახლეობა — 45 855 ადამიანი (2009). პროვინციის ადმინისტრაციული ცენტრია — ქალაქი ლუგანვილი (კუნძულ ესპირიტუ-სანტოზე).
პენამა

პენამა (ინგლ. Penama Province) — ვანუატუს რესპუბლიკის პროვინცია, რომელსაც უკავია პენტეკოსტის, ობას, მაევოს კუნძულების ტერიტორია და რომლის პირველი ასოებიდანაც შედგება მისი სახელი. მოსახლეობა — 30 819 ადამიანი (2009), ფართობი — 1198 კმ². პროვინციის ადმინისტრაციული ცენტრია — ქალაქი სარატამატა (კუნძულ ობაზე).
ნიკოს სამპსონი

ნიკოს სამპსონი (ბერძ. Νίκος Σαμψών; დ. 16 დეკემბერი, 1935, ფამაგუსტა — გ. 9 მაისი, 2001, ნიქოზია) — კვიპროსელი პოლიტიკოსი, ქვეყნის პრეზიდენტის მოვალეობის შემსრულებელი 1974 წლის 15-23 ივლისს. ნამდვილი გვარი გეორგიადისი, მაშინ შეცვალა სამპსონით, როდესაც გაზეთ The Cyprus Times-ში ფოტოგრაფად დაიწყო მუშაობა. სამპსონი შემდეგ მის პარტიულ ფსევდონიმად იქცა. აქტიურად ჩაება პარტიზანულ ომში დიდი ბრიტანეთისაგან კვიპროსის დამოუკიდებლობისათვის ბრძოლაში. აქტიურად მონაწილეობდა სამხედრო მღელვარებებში, რის შესახებაც შემდეგ გაზეთში წერდა. ამის გამო სამპსონი დააპატიმრეს და სიკვდილით დასჯის განაჩენი გამოუტანეს. შემდეგ ეს განაჩენი სამუდამო პატიმრობით შეუცვალეს. 1959 წელს კვიპროსმა მიიღო ავტონომია სამპსონი გაათავისუფლეს და საბერძნეთში გადავიდა. კვიპროსში დაბრუნდა ქვეყნის მიერ დამოუკიდებლობის მოპოვების შემდეგ. სამშობლოში მას შეხვდნენ, როგორც ეროვნულ გმირს. 1960 წელს დააარსა და რედქტორობდა ეროვნულ გაზეთს Μάχη. 1970 წელს გახდა ქვეყნის პარლამენტის წევრი პროგრესული პარტიის რიგებიდან. 1974 წლის 15 ივლისს დაამხო პრეზიდენტი მაკარიოს III და გააძევა კვიპროსიდან. სამპსონი გახდა პრეზიდენტის მოვალეობის შემსრულებელი. ამ სამხედრო გადატრიალებას მოჰყვა თურქეთის შეჭრა კუნძულზე და ქვეყნის ერთი მესამედის ანექსია. 23 ივლისს იძლებული გახდა გადამდგარიყო და თანამდებობა დაეთმო გლაფკოს კლირიდისისთვის. 1976 წელს სამპსონს მიუსაჯეს 20 წლით თავისუფლების აღკვეთა სახელმწიფო ღალატისათვის. 1979 წელს საფრანგეთში გაემგზავრა სამკურნალოდ, სადაც დარჩა 1990 წლამდე. 1992 წელს გაათავისუფლეს და დაუბრუნდა საგაზეთო ბიზნესს. გარდაიცვალა 2001 წლის 9 მაისს ნიქოზიაში. კვიპროსის პრეზიდენტი Cyprus, Paul D. Hellander, 2003 ISBN 1-74059-122-4 The Cyprus Question and the Turkish Position in International Law, Zaim M. Necatigil, 1993 ISBN 0-19-825846-1
Nine Lives (Aerosmith-ის ალბომი)

Nine Lives — ამერიკული მძიმე როკ-ჯგუფ Aerosmith-ის მეთორმეტე სტუდიური ალბომი. გამოვიდა 1996 წელს. ეს არის ჯგუფის პირველი ალბომი, გამოცემული Columbia Records. ალბომიდან გამოვიდა რამდენიმე სინგლი, რომელთა შორის ყველაზე წარმატებული იყო „Pink”. ალბომის ორიგინალურმა გარეკანმა გააღიზიანა ინდუიზმის ზოგიერთი მიმდევარი. მათი აზრით, გარეკანი, რომელიც აღებულია ინდუიზმის ილუსტრირებიდან და წარმოადგენს მოცეკვავე ფიგურას კატის თავით, შეურაცხმყოფელი იყო. სურათზე ძირითადად ნაჩვენებია კრიშნა (კატის თავით), რომელიც ცეკვავს დემონი გველის, კალიას თავზე. თავად ჯგუფის წევრებმა არ იცოდნენ გარეკანის წყაროს შესახებ და ლეიბლმა საჯაროდ მოიხადა ბოდიში, ხოლო გარეკანი ახალით შეცვალა. ↑ სტივენ თომას ერლეუაინი. Nine Lives. Allmusic. ციტირების თარიღი: January 11, 2012. ↑ Browne, David. (1997-03-14) Nine Lives Review. Entertainment Weekly. დაარქივებულია ორიგინალიდან — 2009-04-21. ციტირების თარიღი: 2012-05-14. ↑ კრისტგოუ, რობერტ. Nine Lives. რობერტ კრისტგოუ. ↑ Elysa Gardner. (1997-02-21) Nine Lives | Album Reviews. Rolling Stone. ციტირების თარიღი: 2012-01-11. ↑ უცნობი ავტორი, "Aerosmith to Alter Album Cover"[მკვდარი ბმული]. Rolling Stone. April 22, 1997.
მალამპა

მალამპა (ინგლ. Malampa Province) — ვანუატუს რესპუბლიკის პროვინცია, რომელიც შედგება სამი ძირითადი კუნძულისაგან: მალეკულა, ამბრიმი და პაამა, რომელთა სახელების პირველი ასოებისაგან შედგება პროვინციის დასახელება. პროვინციაში შედის ასევე სხვა მცირე კუნძულები — ურიპივი, ნორსუპი, რანო, უალა, ატჩინი, ვაო და ვულკანური კუნძული ლოპევი (დღეისათვის დაუსახლებელი). მოსახლეობა — 36 727 ადამიანი (2009), ფართობი — 2779 კმ². პროვინციის ადმინისტრაციული ცენტრია — ქალაქი ლაკატორო (კუნძულ მალაკულაზე).
კვიპროსის პარლამენტი

კვიპროსის წარმომადგენელთა პალატა (ბერძ. Βουλή των Αντιπροσώπων; თურქ. Temsilciler Meclisi) — კვიპროსის ერთპალატიანი საკანონმდებლო ორგანო. პარლამენტის შემაგდენლობაში შედის 59 დეპუტატი, რომელიც არჩეულია ხუთი წლის ვადით. 56 დეპუტატი არჩეულია პროპორციული საარჩევნო სისტემის საფუძველზე პარტიული სიებიდან. 3 მანდატი გარანტირებულია შემდეგი უმცირესობებისთვის: მარონიტები, კათოლიკეები და სომხები 24 მანდატი შენახულია კვიპროსის თურქული თემების წარმომადგენლებისათვის, რომლებიც ქვეყნის პოლიტიკურ ცხოვრებაში არ მონაწილეობენ 1974 წლიდან. უკანასკნელი არჩევნები 2011 წლის 22 მაისს გაიმართა. გლაფკოს კლირიდისი აგვისტო 1960 – 22 ივლისი 1976 ტასოს პაპადოპულოსი 22 ივლისი 1976 – 20 სექტემბერი 1976 სპიროს კიპრიანუ 20 სექტემბერი 1976 – სექტემბერი 1977 ალეკოს მიხაელიდისი სექტემბერი 1977 – 4 ივნისი 1981 გეორგიოს ლადასი 4 ივნისი 1981 – 30 დეკემბერი 1985 ვასოს ლისარიდისი 30 დეკემბერი 1985 – 30 მაისი 1991 ალექსის გალანოსი 30 მაისი1991 – 6 ივნისი 1996 სპიროს კიპრიანუ 6 ივნისი 1996 – 7 ივნისი 2001 დიმიტრის ქრისტოფიასი 7 ივნისი 2001 – 28 თებერვალი 2008 მარიოს გაროიანი 7 მარტი 2008 – 2 ივნისი 2011 იანაკის ომირუ 2 ივნისი 2011 – დღემდე კვიპროსის პარლამენტის ოფიციალური საიტი დაარქივებული 2016-02-23 საიტზე Wayback Machine.
ჩუუკი (შტატი)

ჩუუკი (ინგლ. Chuuk State) — მიკრონეზიის ფედერაციული შტატების ოთხი შტატიდან ერთ-ერთი. მდებარეობს მიკრონეზიის ფედერაციული შტატების ცენტრალურ-დასავლეთ ნაწილში. ფართობი — 127 კმ². მოიცავს: ჩუუკის კუნძულებს, მორტლოკის კუნძულებს, ჰოლის კუნძულებს, ნამონუიტოს ატოლს და პატივის რეგიონს (ატოლები: პულაპი, პულუვატი, პულუსუკი). 2010 წლის აღწერის თანახმად იგი ქვეყნის ყველაზე დასახლებული შტატია. მოსახლეობის რაოდენობა — 48 654 ადამიანი (2010 წლის აღწერა.). ადმინისტრაციული ცენტრი — უენო. ↑ City Population - Statistics & Maps of the Major Cities, Agglomerations & Administrative Divisions for all Countries of the World